Diari Oficial de la Generalitat Valenciana


Sumari del DOGV 1210, del 27-12-1989 (1989/816059)

RESOLUCIÓ de 13 desembre de 1989, de l'Il.lm. Sr. Director de l'Institut Valencià d'Administració Pública, per la qual es convoca un primer Curs de Master en Urbanisme.
------------------------------------------------------------------------------------------------------------------------------------------------------------------------

### Dades del document

Número de DOGV
:   1210

Data del DOGV
:   27-12-1989

Secció del DOGV
:   AUTORITATS I PERSONAL

Número del document
:   1989/816059


Data del document
:   13-12-1989

Organisme emissor
:   Institut Valencià d'Administració Pública

Tipus de document
:   Resolució

Resolució de 13 de desembre de 1989 de l'Il.lm. Sr. Director de l'Institut Valencià d'Administració Pública, per la qual es convoca un Primer Curs de Màster en Urbanisme.  
L'Institut Valencià d'Administració Pública, en virtut de l'acord amb la Universitat d'Alacant, en el Marc del Conveni celebrat entre dita Universitat i la Generalitat Valenciana el 22 de desembre de 1982, amb fins de col·laboració cultural, educativa i científica, convoca un Primer Curs de Màster en Urbanisme, el qual es desenrotllarà d'acord amb les següents,  
BASES:  
Primera. Aquest Curs es desenvoluparà a la Universitat d'Alacant, i va dirigit a l?obtenció del títol de Màster en Urbanisme, dins les ensenyances no oficials de tercer cicle per a post-graduats, a través de dos cursos que culminaran amb un Estudi o Projecte Magistral, i dels quals es convoca el primer d'aquests.  
Segon. El Curs es celebrarà a partir del 15 de gener de 1990, en horari de vesprada, de dimarts a dijous, amb un total de 220 hores de classes teòriques i pràctiques, activitats de taller i lliçons magistrals, en vint setmanes.  
L?assistència al Curs és obligatòria, i s'hi realitzaran avaluacions periòdiques.  
Tercera. El contingut del Curs és el següent:  
a) Sociologia Urbana. Nombre d'hores lectives: 15  
b) Geografia Urbana i Demografia: 20 hores  
c) Economia Urbana: 25 hores  
d) Administració de l?Urbanisme: 30 hores  
e) Teoria de la Ciutat (H' de l?Urbanisme): 20 hores  
f) Ecologia, Geologia i Meteorologia: 20 hores  
g) Infrastructures Bàsiques i Territorials: 25 hores  
h) Estructures Urbanes: 30 hores  
i) Metodologia per al Planejament i Aplicacions Informàtiques: 35 hores.  
Quarta. Podrà participar-hi un màxim de 10 funcionaris de carrera de la Generalitat Valenciana del Grup A que acredite estar en possessió d'estudis universitaris superiors de segon cicle en qualsevol Facultat o Escola Tècnica Superior.  
L'ordre de prioritat per a la selecció dels aspirants és aquest:  
a) Que el lloc de treball que s'ocupe tinga les seues funcions relacionades amb el contingut del Curs.  
b) Que no s'haja realitzat cap curs de semblant naturalesa en els darrers dos anys.  
c) Antiguitat en el lloc de treball.  
Els extrems a) i c) s'acreditaran amb un certificat adient expedit per l'immediat superior.  
Cinquena. Els aspirants admesos hauran de justificar l?ingrés, per part de la Conselleria on presten els seus serveis, dels drets d'inscripció, els quals assoleixen la quantitat de 100.000 pessetes, en el c/c Núm. 347.571.185.203.7075 de la Caixa d'Estalvis Provincial de València, a nom de Taxes IVAP, Conselleria d'Economia i Hisenda.  
En qualsevol cas, no es considerarà com a bona la inscripció fins que no s'hagen abonat els drets d'inscripció.  
Sisena. Els interessats hauran de formular sol·licitud mitjançant instància adreçada a l'Il·lm. Sr. Director de l?Institut Valencià d'Administració Pública, d'acord amb el model que figura a l'annex d'aquesta Convocatòria.  
Les instàncies es presentaran directament en la seu de l?Institut Valencià d'Administració Pública, Carrer del Museu Núm. 3, 46560 - València, o bé en la forma prevista a l'article 66.3 de la Llei de Procediment Administratiu.  
El termini de presentació d'instàncies finalitza el 9 de gener de 1990.  
Els aspirants seleccionats seran notificats personalment de la seua admissió al Curs, fins i tot, prèviament, per telèfon, si cal.  
Setena. Una volta acabat el Curs, s'expedirà el corresponent certificat d?assistència o aprofitament, d'acord amb l?informe que emeta la Universitat d'Alacant acreditant la superació de les oportunes proves d'avaluació.  
Les faltes d?assistència, justificades o no, superiors al 10 per 100 de les hores lectives, motivaran que no s'expedesca cap certificat.  
València, 13 de desembre de 1989. - El Director de l?IVAP: Andrés Morey Juan.  
SOL·LICITUD D'INSCRIPCIÓ  
DADES DEL CURS  
CURS SOL·LICITAT   
DATA DEL CURS LOCALITAT   
DADES DEL SOL·LICITANT  
1r Cognom 2n Cognom Nom   
Antiguitat Grup   
DNI NRP Telf. Of   
Funcionari de Carrera ( ) Contractat Laboral Fix ( )  
CONSELLERIA   
Unitat Administrativa   
(Secret. Gral., D.G., S.T., etc.  
Lloc de treball   
Sector: Admó. Gral. ( ) Admó. Especial( ) Laboral ( )  
DADES ACADÈMIQUES  
Títols Acadèmics Centre expedidor Any d'expedició  
   
   
Cursos realitzats en l'IVAP Data de realització  
   
   
   
Documentació justificativa que s'acompanya, d'acord amb el que estableix la convocatòria del curs sol·licitat.  
1   
2   
3   
Data, signatura de l'interessat AUTORITZAT:  
Signatura i segell